stanford-oval/wikipedia huggingface dataset:
ลำดับเวลาในยุคสามก๊ก

ลำดับการเปลี่ยนแปลงของอาณาเขตในยุคสามก๊ก
ต่อไปนี้เป็นลำดับเวลาในยุคสามก๊ก (ค.ศ. 220-280) ของประวัติศาสตร์จีน ในทางวิชาการ ยุคสามก๊กหมายถึงช่วงระยะเวลาตั้งแต่การก่อตั้งวุยก๊ก (ค.ศ. 220–266) ในปี ค.ศ. 220 จนถึงการพิชิตง่อก๊ก (ค.ศ. 229–280) โดย ราชวงศ์จิ้นตะวันตก (ค.ศ. 265–316) ในปี ค.ศ. 280 อย่างไรก็ตาม นักประวัติศาสตร์จีนและคนทั่วไปจำนวนมากได้ขยายจุดเริ่มต้นของยุคสามก๊กกลับไปถึงเหตุการณ์กบฏโพกผ้าเหลืองซึ่งเกิดขึ้นในปี ค.ศ. 184 ในช่วงปลายยุคราชวงศ์ฮั่นตะวันออก (ค.ศ. 25–220)
คริสต์ทศวรรษ 180

| ปี (ค> ศ.) | ฤดู | เหตุการณ์ |
| --- | --- | --- |
| 184 | ฤดูใบไม้ผลิ | กบฏโพกผ้าเหลือง: กบฏโพกผ้าเหลืองก่อความวุ่นวายทางภาคเหนือและตะวันออก แล้วถูกราชสำนักปราบปราม |
| 184 | ฤดูหนาว | กบฏเลียงจิ๋ว: เกิดกบฏขึ้นที่มณฑลเลียงจิ๋ว (เหลียงโจว; 涼州; ปัจจุบันอยู่บริเวณเมืองอู่เวย์ มณฑลกานซู่) |
| 185 |  | พระราชวังหลวงเสียหายด้วยเหตุเพลิงไหม้ จึงมีการเรียกเก็บภาษีเพิ่มเติมเพื่อบูรณะซ่อมแซม |
| 188 |  | มีการแต่งตั้งผู้ว่าราชการมณฑลเพื่อรวมอำนาจการปกครองมณฑล |
| 189 | ฤดูร้อน | พระเจ้าเลนเต้สวรรคต พระมเหสีโฮเฮาและโฮจิ๋นพี่ชายยกหองจูเปียน (เล่าเปียน) ขึ้นเสวยราชย์ และจัดตั้งรัฐบาลผู้สำเร็จราชการแผ่นดิน  |
| 189 | ฤดูหนาว | กลุ่มสิบเสียงสี (สิบขันที) สังหารโฮจิ๋น ภายหลังกลุ่มสิบเสียงสีถูกกวาดล้างโดยอ้วนเสี้ยว ตั๋งโต๊ะเข้าควบคุมเมืองหลวงลกเอี๋ยง ปลดหองจูเปียนและตั้งหองจูเหียบ (เล่าเหียบ) พระอนุชาต่างมารดาขึ้นเสวยราชย์แทนเป็นพระเจ้าเหี้ยนเต้ |
| 189 |  | การทัพปราบตั๋งโต๊ะ: พันธมิตรต่อต้านตั๋งโต๊ะก่อตั้งขึ้นทางภาคตะวันออก นำโดยอ้วนเสี้ยว |
คริสต์ทศวรรษ 190

| ปี (ค> ศ.) | ฤดู | เหตุการณ์ |
| --- | --- | --- |
| 190 |  | ตั๋งโต๊ะเผาลกเอี๋ยง ปล้นสุสานหลวง และย้ายนครหลวงไปเตียงอั๋น |
| 190 |  | ยุทธการที่เอ๊งหยง: ตั๋งโต๊ะเอาชนะโจโฉที่เอ๊งหยง (ปัจจุบันคือนครสิงหยาง มณฑลเหอหนาน) |
| 190 |  | ทัพพันธมิตรแตกแยก เหล่าข้าราชการท้องถิ่นตั้งตนเป็นขุนศึก |
| 191 |  | เตียวฬ่อก่อตั้งลัทธิในฮันต๋ง |
| 192 |  | อ้องอุ้นและลิโป้สังหารตั๋งโต๊ะ อ้องอุ้นถูกลิฉุยและกุยกีทหารของตั๋งโต๊ะสังหาร |
| 192 |  | ซัวหยงเสียชีวิต |
| 192 |  | โจโฉครองมณฑลกุนจิ๋ว |
| 195 |  | พระเจ้าเหี้ยนเต้เสด็จหนีจากเมืองเตียงฮัน |
| 195 |  | ซุนเซ็กตั้งตนเป็นใหญ่ทางใต้ของแม่น้ำฉางเจียง (แม่น้ำแยงซี) |
| 196 |  | พระเจ้าเหี้ยนเต้เสด็จย้ายไปประทับที่เมืองฮูโต๋ภายใต้การควบคุมของโจโฉ |
| 197 |  | การทัพปราบอ้วนสุด: อ้วนสุดตั้งตนเองเป็นจักรพรรดิ แต่ถูกโจโฉตีจนถอยร่นลงใต้ |
| 199 |  | ยุทธการที่อี้จิง: อ้วนเสี้ยวกำจัดกองซุนจ้านที่มณฑลอิวจิ๋ว |
| 199 |  | อ้วนสุดเสียชีวิต |
คริสต์ทศวรรษ 200

| ปี (ค> ศ.) | ฤดู | เหตุการณ์ |
| --- | --- | --- |
| 200 |  | ยุทธการที่กัวต๋อ: อ้วนเสี้ยวพ่ายแพ้โจโฉที่กัวต๋อ (ปัจจุบันอยู่บริเวณทางตะวันออกเฉียงเหนือของอำเภอจงมู่ มณฑลเหอหนาน) |
| 200 |  | ซุนเซ็กเสียชีวิต ซุนกวนน้องชายสืบทอดตำแหน่งแทน |
| 200 |  | เต้เหี้ยนเสียชีวิต |
| 202 |  | อ้วนเสี้ยวเสียชีวิต  อ้วนซงบุตรชายสืบทอดตำแหน่ง |
| 203 |  | โจโฉเริ่มการศึกเพื่อรวบรวมภาคเหนือของจีน |
| 207 |  | ยุทธการที่เขาเป๊กลงสาน: โจโฉปราบชนเผ่าออหวนและรวบรวมภาคเหนือของจีนเป็นปึกแผ่น |
| 208 |  | เล่าเปียวที่มณฑลเกงจิ๋ว โจโฉเข้ายึดครองเกงจิ๋ว |
| 208 |  | ยุทธการที่ผาแดง: โจโฉพ่ายแพ้ให้ซุนกวนและเล่าปี่ที่เซ็กเพ็ก (ผาแดง) ในแม่น้ำฉางเจียง (ปัจจุบันอยู่บริเวณทางตะวันตกของเขตเจียงเซี่ย มณฑลหูเป่ย์)  |
คริสต์ทศวรรษ 210

| ปี (ค> ศ.) | ฤดู | เหตุการณ์ |
| --- | --- | --- |
| 210 |  | เล่าปี่ยึดครองทางใต้ของมณฑลเกงจิ๋ว |
| 211 |  | ยุทธการที่ด่านตงก๋วน: โจโฉชนะม้าเฉียวและหันซุย และเริ่มการศึกทางภาคตะวันตกเฉียงเหนือของจีน |
| 211 |  | การยึดเอ๊กจิ๋วของเล่าปี่: เล่าเจี้ยงเชิญเล่าปี่มายังมณฑลเอ๊กจิ๋ว (ปัจจุบันครอบคลุมพื้นที่มณฑลเสฉวนและเมืองฉงชิ่ง) |
| 214 |  | การยึดเอ๊กจิ๋วของเล่าปี่: เล่าปี่ยึดครองมณฑลเอ๊กจิ๋วจากเล่าเจี้ยง |
| 215 |  | ยุทธการที่เองเปงก๋วน: เตียวฬ่อยอมจำนนมอบเมืองฮันต๋งให้โจโฉ |
| 216 |  | โจโฉตั้งตนเองเป็นวุยอ๋อง |
| 219 | ฤดูใบไม้ผลิ | ยุทธการที่เขาเตงกุนสัน: เล่าปี่ปราบแฮหัวเอี๋ยนขุนพลของโจโฉและยึดครองฮันต๋ง |
| 219 | ฤดูใบไม้ร่วง | เล่าปี่ตั้งตนเองเป็นฮันต๋งอ๋อง |
| 219 | ฤดูใบไม้ร่วง | ยุทธการที่อ้วนเซีย: กวนอูขุนพลของเล่าปี่โจมตีทางเหนือของมณฑลเกงจิ๋ว |
| 219 | ฤดูหนาว | การรุกรานเกงจิ๋วของลิบอง: ลิบองขุนพลของซุนกวนโจมตีกวนอูและเข้ายึดทางใต้ของมณฑลเกงจิ๋ว  |
คริสต์ทศวรรษ 220

| ปี (ค> ศ.) | ฤดู | เหตุการณ์ |
| --- | --- | --- |
| 220 |  | กวนอูถูกประหารชีวิตโดยซุนกวน |
| 220 | ฤดูใบไม้ผลิ | โจโฉเสียชีวิตที่เมืองลกเอี๋ยง โจผีบุตรชายสืบทอดตำแหน่งแทน |
| 220 |  | มีการริเริ่มระบบเก้าตำแหน่ง |
| 220 | ฤดูหนาว | โจผีบังคับพระเจ้าเหี้ยนเต้ให้สละราชสมบัติ แล้วสถาปนาตนขึ้นเป็นจักรพรรดิแห่งราชวงศ์วุย เป็นการสิ้นสุดของราชวงศ์ฮั่น |
| 221 |  | เล่าปี่สถาปนาตนเป็นจักรพรรดิแห่งราชวงศ์ฮั่น |
| 222 |  | ยุทธการที่อิเหลง: พระเจ้าเล่าปี่พ่ายแพ้ให้ลกซุนขุนพลของซุนกวน  |
| 223 |  | พระเจ้าเล่าปี่สวรรคต เล่าเสี้ยนขึ้นครองราชย์ |
| 225 |  | การบุกลงใต้ของจูกัดเหลียง: จูกัดเหลียงพิชิตหนานจง |
| 226 |  | พระเจ้าโจผีสวรรคต โจยอยขึ้นครองราชย์ |
| 228 |  | การบุกขึ้นเหนือของจูกัดเหลียง: ม้าเจ๊กพ่ายแพ้ให้กับเตียวคับ |
| 229 |  | ซุนกวนสถาปนาตนเป็นป็นจักรพรรดิแห่งราชวงศ์ง่อที่เมืองเกี๋ยนเงียบ (หนานจิง) ง่อก๊กเข้าเป็นพันธมิตรกับจ๊กก๊ก |
คริสต์ทศวรรษ 230

| ปี (ค> ศ.) | ฤดู | เหตุการณ์ |
| --- | --- | --- |
| 230 |  | กองกำลังของง่อก๊กเดินทางไปยังเกาะที่มีชื่อว่าอี๋โจว (คาดว่าจะเป็นเกาะไต้หวันในปัจจุบัน) ทหารส่วนใหญ่เสียชีวิตที่เกาะ แต่ยังสามารถนำชนพื้นเมืองหลายพันคนกลับไปยังแผ่นดินจีนได้ |
| 231 |  | การบุกขึ้นเหนือของจูกัดเหลียง: จูกัดเหลียงยกทัพบุกวุยก๊กอีกครั้ง แต่จำต้องถอนทัพเพราะขาดเสบียง |
| 232 |  | โจสิดเสียชีวิต |
| 233 |  | ซุนกวนส่งทูตไปหากองซุนเอี๋ยนทางภาคตะวันออกเฉียงเหนือ แต่ทูตกลับถูกจับมาฆ่าและศีรษะถูกส่งไปให้วุยก๊ก |
| 234 |  | ยุทธการที่ทุ่งราบอู่จั้ง: จูกัดเหลียงเสียชีวิตระหว่างการทำศึกครั้งสุดท้ายกับวุยก๊ก |
| 237 |  | กองซุนเอี๋ยนตั้งตนเองเป็นเอี้ยนอ๋อง |
| 238 |  | การบุกเลียวตั๋งของสุมาอี้: สุมาอี้สังหารกองซุนเอี๋ยนและผนวกดินแดนภายใต้การปกครองของกองซุนเอี๋ยน |
| 239 |  | พระเจ้าโจยอยสวรรคต โจฮองขึ้นครองราชย์ แต่อำนาจที่แท้จริงเป็นของสุมาอี้และโจซองที่เป็นผู้สำเร็จราชการร่วม |
คริสต์ทศวรรษ 240

| ปี (ค> ศ.) | ฤดู | เหตุการณ์ |
| --- | --- | --- |
| 245 |  | สงครามโคกูรยอ-วุยก๊ก: บู๊ขิวเขียมขุนพลของวุยก๊กชนะอาณาจักรโคกูรยอ ยึดได้เมืองกุงแน |
| 249 |  | สุมาอี้สังหารโจซองและโฮอั๋น |
| 249 |  | หวาง ปี้นักปรัชญาของวุยก๊กเสียชีวิต |
คริสต์ทศวรรษ 250

| ปี (ค> ศ.) | ฤดู | เหตุการณ์ |
| --- | --- | --- |
| 251 |  | สุมาอี้เสียชีวิต สุมาสูบุตรชายสืบทอดตำแหน่งแทน |
| 251 |  | วุยก๊กแบ่งเผ่าซฺยงหนูเป็นสองส่วนเพื่อบั่นทอนกำลัง |
| 252 |  | สุมาสูได้รับตำแหน่งขุนพลใหญ่ |
| 252 |  | พระเจ้าซุนกวนสวรรคต ซุนเหลียงขึ้นครองราชย์ จูกัดเก๊กเป็นผู้สำเร็จราชการ |
| 253 |  | ซุนจุ๋นสังหารจูกัดเก๊ก |
| 254 |  | สุมาสูปลดพระเจ้าโจฮองและสถาปนาโจมอขึ้นเป็นจักรพรรดิแทน |
| 255 |  | สุมาสูเสียชีวิต สุมาเจียวน้องชายสืบทอดตำแหน่งแทน |
| 256 |  | ซุนจุ๋นเสียชีวิต |
| 256 |  | อองซกเสียชีวิต |
| 258 |  | พระเจ้าซุนเหลียงถูกปลดโดยซุนหลิม ซุนฮิวขึ้นครองราชย์แทน  ขันทีฮุยโฮเริ่มมีอำนาจในราชสำนักจ๊กก๊ก |
| 259 |  | กองทัพวุยก๊กพ่ายแพ้ให้กับอาณาจักรโคกูรยอที่ยังแม็งกก |
คริสต์ทศวรรษ 260

| ปี (ค> ศ.) | ฤดู | เหตุการณ์ |
| --- | --- | --- |
| 260 |  | การปลงพระชนม์โดยสุมาเจียว: สุมาเจียวปลงพระชนม์พระเจ้าโจมอและสถาปนาโจฮวนขึ้นเป็นจักรพรรดิแทน |
| 260 |  | ซุนเหลียงสิ้นพระชนม์ |
| 261 |  | ทั่วป๋า ลี่เหวย์ผู้นำชนเผ่าเซียนเปย์ตระกูลทั่วป๋ายอมสวามิภักดิ์ต่อวุยก๊ก |
| 262 |  | การบุกขึ้นเหนือของเกียงอุย: เกียงอุยยกทัพบุกขึ้นเหนือเป็นครั้งที่ 11 และครั้งสุดท้าย |
| 262 |  | สุมาเจียวสังหารจี คางผู้เป็นหนึ่งในเจ็ดปราชญ์แห่งป่าไผ่ |
| 263 |  | การทัพเกาจิ๋ว: ชาวหลักเหวียตในมณฑลเกาจิ๋ว (ทางเหนือของเวียดนาม) ภายใต้การนำของหลา ฮึงได้ก่อกบฏต่อง่อก๊ก วุยก๊ก (และราชวงศ์จิ้นตะวันตกในภายหลัง) ส่งทัพไปหนุนช่วยกบฏ |
| 263 |  | การพิชิตจ๊กก๊กโดยวุยก๊ก: เล่าเสี้ยนยอมจำนนต่อสุมาเจียว เป็นการสิ้นสุดของจ๊กก๊ก |
| 264 |  | วุยก๊กก่อตั้งมณฑลเหลียงโจว (梁州) |
| 264 |  | กบฏจงโฮย: จงโฮยและเกียงอุยก่อกบฏในเซงโต๋ แต่ทั้งคู่ถูกสังหารโดยผู้ก่อการกำเริบ |
| 264 |  | การล้อมเองอั๋น: หลัว เซี่ยนขับไล่ทัพง่อก๊กจากการอ้างสิทธิ์เหนืออาณาเขตของอดีตจ๊กก๊ก |
| 264 |  | สุมาเจียวสถาปนาจีนเป็นจีนอ๋อง |
| 264 |  | ง่อก๊กก่อตั้งมณฑลกว่างโจวอีกครั้ง |
| 264 |  | ซุนฮิวสวรรคต ซุนโฮขึ้นสืบราชบัลลังก์ |
| 265 |  | สุมาเจียวเสียชีวิต สุมาเอี๋ยนสืบทอดตำแหน่ง |
| 266 |  | สุมาเอี๋ยนปลดโจฮวนจากตำแหน่งจักรพรรดิ และสถาปนาตนขึ้นเป็นจักรพรรดิแห่งราชวงศ์จิ้นตะวันตก เป็นการสิ้นสุดของวุยก๊ก |
| 268 |  | ง่อก๊กโจมจีราชวงศ์จิ้นตะวันตกในหลายแนวรบแต่ถูกขับไล่กลับไป อาณาจักรเลิมเอิ๊ปและฟูนานส่งบรรณาการมายังราชวงศ์จิ้น |
| 269 |  | การทัพเกาจิ๋ว: ง่อก๊กเปิดฉากโจมตีตอบโต้ในมณฑลเกาจิ๋ว |
| 269 |  | ราชวงศ์จิ้นก่อตั้งมณฑลฉินโจว (秦州) |
คริสต์ทศวรรษ 270

| ปี (ค> ศ.) | ฤดู | เหตุการณ์ |
| --- | --- | --- |
| 270 |  | กบฏทูฟ่า ชู่จีเหนิง: ทูฟ่า ชู่จีเหนิงนำกบฏชนเผ่าต่อต้านราชวงศ์จิ้นตะวันตกในมณฑลฉินโจว (秦州) และเลียงจิ๋ว (涼州 เหลียงโจว) |
| 270 |  | เจาจิ๋วบัณฑิตจ๊กก๊กเสียชีวิต |
| 271 |  | เล่าเสี้ยนถึงแก่กรรม |
| 271 |  | การทัพเกาจิ๋ว: ง่อก๊กยึดได้มณฑลเกาจิ๋วคืนจากราชวงศ์จิ้นตะวันตก |
| 272 |  | ราชวงศ์จิ้นตะวันตกปราบกบฏชนเผ่าซฺยงหนูในมณฑลเป๊งจิ๋ว |
| 272 |  | ยุทธการที่ซีหลิง: ทัพง่อก๊กนำโดยลกข้องเอาชนะทัพราชวงศ์จิ้นตะวันตกและยึดเมืองซีเหลง (อยู่ในเขตซีหลิง มณฑลหูเป่ย์ในปัจจุบัน) คืนมาได้ |
| 274 |  | โจฮองสิ้นพระชนม์ |
| 275 |  | กบฏทูฟ่า ชู่จีเหนิง: ทูฟ่า ชู่จีเหนิงยอมจำนนต่อราชวงศ์จิ้นตะวันตก |
| 277 |  | กบฏทูฟ่า ชู่จีเหนิง: ทูฟ่า ชู่จีเหนิงก่อกบฏอีกครั้ง |
| 279 |  | กบฏทูฟ่า ชู่จีเหนิง: ทูฟ่า ชู่จีเหนิงยึดได้มณฑลเลียงจิ๋ว ทัพราชวงศ์จิ้นตะวันตกนำโดยหม่า หลงปราบปรามกบฏ |
| 279 |  | การพิชิตง่อก๊กโดยราชวงศ์จิ้น: ราชวงศ์จิ้นตะวันตกเริ่มการพิชิตง่อก๊ก |
คริสต์ทศวรรษ 280

| ปี (ค> ศ.) | ฤดู | เหตุการณ์ |
| --- | --- | --- |
| 280 |  | การพิชิตง่อก๊กโดยราชวงศ์จิ้น: ซุนโฮยอมจำนนต่อราชวงศ์จิ้น เป็นการสิ้นสุดของง่อก๊กและยุคสามก๊ก |
คลังภาพ

มณฑลในช่วงปลายราชวงศ์ฮั่น
อาณาเขตของเหล่าขุนศึกในปี ค.ศ. 194
อาณาเขตของเหล่าขุนศึกในปี ค.ศ. 199
อาณาเขตของเหล่าขุนศึกในปี ค.ศ. 208
อาณาเขตของเหล่าขุนศึกในปี ค.ศ. 215
การบุกง่อก๊กของโจผี (ค.ศ. 222–225)
การบุกลงใต้ของจูกัดเหลียง ในปี ค.ศ. 225
การบุกขึ้นเหนือครั้งแรกและครั้งที่สองของจูกัดเหลียง (ค.ศ. 228–229)
การบุกขึ้นเหนือครั้งที่สามของจูกัดเหลียง ในปี ค.ศ. 229
การบุกขึ้นเหนือครั้งที่สี่และครั้งที่ห้าของจูกัดเหลียง ในปี ค.ศ. 231 และ ค.ศ. 234
ประเทศจีนในปี ค.ศ. 262
สามก๊กในปี ค.ศ. 262
ประเทศจีนในปี ค.ศ. 266
การพิชิตง่อก๊กของจิ้น ในปี ค.ศ. 280
บรรณานุกรม

Crespigny, Rafe (2007), A Biographical Dictionary of Later Han to the Three Kingdoms (23-220 AD), Brill
Knapp, Ronald G. (1980), China's Island Frontier: Studies in the Historical Geography of Taiwan, The University of Hawaii
Shin, Michael D. (2014), Korean History in Maps, Cambridge University Press
Xiong, Victor Cunrui (2009), Historical Dictionary of Medieval China, United States of America: Scarecrow Press, Inc., ISBN 0810860538
ดูเพิ่ม

สามก๊ก
ยุคสามก๊ก
| ด ค กสามก๊ก (ค> ศ. 220–280) |
| --- | --- |
 วุยก๊ก  จ๊กก๊ก  ง่อก๊ก
สุเชาว์ นุชนุ่ม

สิบเอก สุเชาว์ นุชนุ่ม (ชื่อเล่น: กบ; 17 พฤษภาคม พ.ศ. 2526 — ) เป็นนักฟุตบอลชาวไทยเล่นในตำแหน่งกองกลาง ปัจจุบันลงเล่นให้กับพลังกาญจน์ ในไทยลีก 2 เขาเคยเล่นให้กับทีมชาติไทยรุ่นอายุไม่เกิน 23 ปีในการแข่งขันซีเกมส์ 2548 สุเชาว์เป็นผู้เล่นชาวไทยคนแรกที่ได้เล่นในลีกาซาตูของประเทศอินโดนีเซีย
ประวัติและชีวิตส่วนตัว

สุเชาว์ นุชนุ่ม เกิดวันที่ 17 พฤษภาคม พ.ศ. 2526 ที่อำเภอไทรโยค จังหวัดกาญจนบุรี เป็นบุตรคนที่สองจากทั้งหมดสี่คนของของนายเชี่ยว และนางถวิล นุชนุ่ม จบการศึกษาในระดับชั้นประถมจากโรงเรียนบ้านท่าเสา และจบชั้นมัธยมศึกษาปีที่ 3 จากโรงเรียนไทรโยคน้อยวิทยา จากนั้นได้ศึกษาต่อจนจบระดับชั้นปวช. จากวิทยาลัยเทคนิคกาญจนบุรี และศึกษาต่อในระดับอุดมศึกษาที่มหาวิทยาลัยกรุงเทพธนบุรี
สุเชาว์ เกือบเสียชีวิตจากเหตุการณ์ถูกลอบสังหารเมื่อวันที่ 23 ตุลาคม พ.ศ. 2552 เวลา 00.30 น. ที่ห้องพักของตนเองในซอยงามวงศ์วาน 9 โดยคนร้ายได้เข้ามาทุบกระจกรถฮอนด้า ซีอาร์-วี ของสุเชาว์ที่จอดไว้จนกระจกแตก และขณะที่สุเชาว์วิ่งออกมาดู คนร้ายได้ยิงอีก 7 นัดซ้อน แต่เขาหลบได้ทันจึงรอด หลังเกิดเหตุ สุเชาว์ได้แจ้งความที่สถานีตำรวจภูธรลาดโตนด จังหวัดนนทบุรี
สุเชาว์ได้สมรสกับอุทุมพร กสิกรรม ในวันที่ 18 กุมภาพันธ์ พ.ศ. 2553 มีบุตรสาวชื่อ พรชนก นุชนุ่ม และบุตรชายชื่อ ชยพล นุชนุ่ม
สโมสร

สุเชาว์ ได้เริ่มเล่นฟุตบอลอาชีพให้กับทีโอที โดยการชักชวนของพงษ์พันธุ์ วงศ์สุวรรณ ต่อมาในเดือนพฤศจิกายน พ.ศ. 2552 สุเชาว์ได้เซ็นสัญญาย้ายไปร่วมทีมเปอร์ซิบ บันดุง ในลีกอินโดนีเซียด้วยสัญญายืมตัวเป็นเวลา 4 เดือน หลังจากหมดสัญญายืมตัวแล้ว สุเชาว์ได้ย้ายมาร่วมทีมบุรีรัมย์ ยูไนเต็ด ในฤดูกาล 2553
สโมสร > บุรีรัมย์ ยูไนเต็ด > ฤดูกาล 2562

ในวันที่ 2 กุมภาพันธ์ พ.ศ. 2562 ไทยแลนด์แชมเปียนส์คัพ นัดชิงชนะเลิศ บุรีรัมย์ ยูไนเต็ด แชมป์ไทยลีก ฤดูกาล 2561 เจอกับ สิงห์ เชียงราย ยูไนเต็ด แชมป์ช้าง เอฟเอคัพ 2561 ที่สนามกีฬากองทัพบกในกรุงเทพมหานคร สุเชาว์ลงเล่นเป็นตัวจริงในนัดนั้น สุดท้าย บุรีรัมย์ แซงเอาชนะ สิงห์ เชียงราย 3–1 ช่วยให้บุรีรัมย์คว้าแชมป์ไทยแลนด์แชมเปียนส์คัพ สมัยแรก ได้สำเร็จ ต่อมาในวันที่ 18 กันยายน พ.ศ. 2562 ช้าง เอฟเอคัพ รอบรองชนะเลิศ ที่สนามกีฬาเฉลิมพระเกียรติ 72 พรรษา (มีนบุรี) สุเชาว์ได้กลับมาลงเล่นให้กับสโมสรในรอบ 4 เดือน ในนัดที่บุรีรัมย์พ่ายแพ้ต่อ ราชบุรี มิตรผล 1–2 ยุติเส้นทางใน ช้าง เอฟเอคัพ เพียงเท่านี้ ต่อมาในวันที่ 28 กันยายน พ.ศ. 2562 โตโยต้า ลีกคัพ รอบชิงชนะเลิศ บุรีรัมย์พบกับ พีที ประจวบ ที่เอสซีจีสเตเดียมในจังหวัดนนทบุรี สุเชาว์ลงเล่นเป็นตัวสำรองแทน นฤบดินทร์ วีรวัฒโนดม ผลจบลงด้วยการเสมอ 1–1 ในเวลา 120 นาที ต้องตัดสินด้วยการยิงลูกโทษ สุเชาว์ เป็นคนยิงคนที่ 5 และเขาก็ยิงเข้าไปได้ แต่สุดท้าย บุรีรัมย์พ่ายแพ้ประจวบในช่วงลูกโทษ 7–8 ผลประตูรวม 8–9 พลาดโอกาสคว้าแชมป์ โตโยต้า ลีกคัพ อย่างน่าเสียดาย
ในวันที่ 26 พฤศจิกายน พ.ศ. 2562 สุเชาว์ ได้โพสต์อำลาสโมสรบนเฟซบุ๊ก เป็นการยุติการลงเล่นตลอด 10 ปีให้กับบุรีรัมย์ ยูไนเต็ด
ทีมชาติ

สุเชาว์เป็นหนึ่งในนักฟุตบอลที่นำทีมชาติไทยรุ่นอายุไม่เกิน 23 ปี ชนะเลิศการแข่งขันฟุตบอลซีเกมส์ ครั้งที่ 23 ทำให้เขาได้รับรางวัลนักเตะชายยอดเยี่ยมในงานสยามกีฬา อวอร์ด 2549
ทีมชาติ > การทำประตูในนามทีมชาติ

| # | วันที่ | สถานที่ | พบ | ประตู | ผล | รายการ |
| --- | --- | --- | --- | --- | --- | --- |
| 1. | 28 ธันวาคม พ.ศ. 2549 | กรุงเทพมหานคร ไทย |  คาซัคสถาน | 2–2 | เสมอ | คิงส์คัพ 2549 |
| 2. | 30 ธันวาคม พ.ศ. 2549 | กรุงเทพมหานคร ไทย |  เวียดนาม | 3–1 | ชนะ | คิงส์คัพ 2549 (นัดชิงชนะเลิศ) |
| 3. | 12 มกราคม พ.ศ. 2550 | กรุงเทพมหานคร ไทย |  พม่า | 1–1 | เสมอ | เอเอฟเอฟ ซูซูกิ คัพ 2550 (รอบแบ่งกลุ่ม) |
| 4. | 20 พฤษภาคม พ.ศ. 2551 | กรุงเทพมหานคร ไทย |  เนปาล | 7-0 | ชนะ | อุ่นเครื่อง |
| 5. | 6 ธันวาคม พ.ศ. 2551 | ภูเก็ต ไทย |  เวียดนาม | 2-0 | ชนะ | เอเอฟเอฟ ซูซูกิ คัพ 2551 |
| 6. | 21 มกราคม พ.ศ. 2552 | ภูเก็ต ไทย |  ประเทศเลบานอน | 2-1 | ชนะ | คิงส์คัพ 2552 |
นอกวงการฟุตบอล

สุเชาว์เคยชกมวยไทย รุ่น 31 กิโลกรัม โดยเป็นนักมวยค่าตัวเงินหมื่น ในชื่อ "กบน้อย ส.สกุลภัณฑ์" ก่อนจะเลิกชกมวยเมื่ออยู่ชั้นมัธยมศึกษาปีที่ 3 นอกจากด้านกีฬาแล้ว เขาเคยรับราชการทหารสังกัดกรมเทคโนโลยีสารสนเทศและอวกาศกลาโหม และได้รับแต่งตั้งยศเป็นสิบตรี สังกัดกระทรวงกลาโหม ร่วมกับนักฟุตบอลอีก 8 คน
เกียรติประวัติ > สโมสร

ไทยลีกดิวิชัน 1 (1): 2546
โปรวินเชียลลีก (1): 2549
ไทยลีก (6): 2554, 2556, 2557, 2558, 2560, 2561
ไทยเอฟเอคัพ (4): 2554, 2555, 2556, 2558
ไทยลีกคัพ (5): 2554, 2555, 2556, 2558, 2559
ไทยแลนด์แชมเปียนส์คัพ (1): 2562
โตโยต้า พรีเมียร์คัพ (3): 2555, 2557, 2559
ถ้วยพระราชทาน ก. (4): 2556, 2557, 2558, 2559
แม่โขงคลับแชมเปียนชิพ (1): 2558
ไทยลีก 3 รองชนะเลิศ (1): 2563–64
เกียรติประวัติ > ทีมชาติ

ซีเกมส์  เหรียญทอง (1); 2548
คิงส์คัพ (2): 2549, 2550
ทีแอนด์ทีคัพ (1): 2551
เกียรติประวัติ > รางวัลส่วนตัว

ผู้เล่นยอดเยี่ยมประจำเดือนของไทยลีก (1): ตุลาคม 2557
ผู้เล่นยอดเยี่ยมประจำปีของไทยลีก (1): 2557
แหล่งข้อมูลอื่น

ประวัติ สุเชาว์ นุชนุ่ม จาก มติชน คอลัมน์ รู้ไปโม้ด
เว็บบอร์ดสนับสนุนสุเชาว์ เก็บถาวร 2007-02-22 ที่ เวย์แบ็กแมชชีน
สุเชาว์คลับ เก็บถาวร 2007-03-14 ที่ เวย์แบ็กแมชชีน
เว็บไซต์สุเชาว์ เก็บถาวร 2010-02-03 ที่ เวย์แบ็กแมชชีน
| ด ค กผู้เล่นชุดปัจจุบันของสโมสรฟุตบอลพลังกาญจน์  |
| --- | --- |
 1 ประสิทธิ์  3 อาร์ตูร์  4 ธีรวัฒน์  5 หลุยส์  6 ณธกรณ  7 มัตสึนากะ  8 สุเชาว์  9 ชาคริต  10 เจนรบ  11 ณัฐพงษ์  13 ศักรินทร์  14 อานนท์  16 โซซา  17 ธีรพัฒน์  18 ชนาธิป  19 ชินพงษ์  20 อนุวัฒน์  22 จิระศักดิ์  23 สัญหณัฐ  25 พชรกร  27 วรวุธ  29 อนวัช  30 อิทธิพล  31 เกียรติศักดิ์  32 พลกฤต  33 นราธิป  38 ธีรภัทร์  39 ใหญ่  47 กิตติเวทย์  61 พีรเดช  66 ดนุสรณ์  71 อธัชชา  99 สิริชัย  ผู้ฝึกสอน: ดุสิต
พิมประภา ตั้งประภาพร

| พิมประภา ตั้งประภาพร |
| --- | --- |

สารนิเทศภูมิหลัง
เกิด: 10 ตุลาคม พ.ศ. 2535 (32 ปี) กรุงเทพมหานคร ประเทศไทย
ศิษย์เก่า: จุฬาลงกรณ์มหาวิทยาลัย
ปีที่แสดง: พ.ศ. 2543–ปัจจุบัน
ผลงานเด่น: นารา - คู่ปรับฉบับหัวใจ (2558)  ฟ้าใส/โบตั๋น - กาลครั้งหนึ่งในหัวใจ (2559)   เดือนพัดตรา - ลูกไม้ลายสนธยา (2561)   ปานตะวัน - พรหมพิศวาส (2563)   สิตา - เงาบุญ (2563)   ฑิฆัมพร/นภา - โฉมโฉด (2565)   ชิดสมัย - ดงดอกไม้ (2565)    หมอหยดเทียน  -ไฟลวง (2566)   ควีน - One Night Stand คืนเปลี่ยนชีวิต (2566)
สังกัด: ช่อง 7 (2556-2563)  กามิกาเซ่ (2550-2553)
รางวัล
นาฏราช: นักแสดงนำหญิงยอดเยี่ยม short form พ.ศ. 2566 - one night stand คืนเปลี่ยนชีวิต
พิมประภา ตั้งประภาพร (เกิด 10 ตุลาคม พ.ศ. 2535) ชื่อเล่น พิม เป็นนักร้อง นักแสดง นางแบบชาวไทย เริ่มเป็นที่รู้จักจากการเป็นนักร้องเกิร์ลกรุปสัญชาติไทย ชิลลี่ไวท์ช็อค และ สวีต ดี รวมทั้งเป็นที่รู้จักมากขึ้นจากบทบาท "ฟ้าใส/โบตั๋น" จากละครเรื่อง กาลครั้งหนึ่งในหัวใจ (2559)
ประวัติ > ครอบครัวและการศึกษา

พิมประภา ตั้งประภาพร (มีชื่อเล่นแต่แรกเกิดว่า โบนัส) เป็นบุตรสาวคนที่ 1 จากพี่น้องทั้งหมด 3 คน ของนายวิจิตร และนางศศิกานต์ ตั้งประภาพร จบการศึกษาระดับมัธยมศึกษาตอนปลายจาก โรงเรียนานาชาติบรอมส์โกรฟ จากนั้นสามารถสอบเทียบเข้าศึกษาต่อในระดับอุดมศึกษา และสำเร็จการศึกษาระดับปริญญาตรีจาก คณะสถาปัตยกรรมศาสตร์ จุฬาลงกรณ์มหาวิทยาลัย สาขาการออกแบบนิเทศศิลป์ (หลักสูตรนานาชาติ) เข้ารับพระราชทานปริญญาบัตรในวันที่ 4 กรกฎาคม พ.ศ. 2557
ประวัติ > การเข้าสู่วงการบันเทิง

พิมประภา มีความสามารถพิเศษด้านการรำไทย เดินแบบ และร้องเพลงมาตั้งแต่เด็ก โดยได้รับรางวัลชนะเลิศจากการประกวดหลายรายการ อาทิ การประกวดหนูน้อยนพมาศ หนูน้อยล้านนา หนูน้อยสงกรานต์กรุงเทพฯ และ MARAYART KIDS 2 เป็นต้น
พ.ศ. 2543 เริ่มเข้าวงการบันเทิงครั้งแรกเมื่ออายุ 7 ปี จากการแสดงละครเรื่อง ลูกไม้ไกลต้น และมีผลงานละครอีกหลายเรื่อง อาทิ หนึ่งในทรวง, แรงเงา, สายโลหิต, ขมิ้นกับปูน เป็นต้น หลังจากนั้นใน พ.ศ. 2547 พิมก็ได้รับรางวัลนักแสดงดาวรุ่งละครโทรทัศน์ยอดเยี่ยมหญิงของ Milky Award ครั้งที่ 2 จากละครเรื่อง "สายโลหิต"
นอกจากผลงานด้านการแสดงแล้ว พิมยังมีผลงานด้านพิธีกรในรายการฮิคารุ เซียนโกะอีกด้วย
ใน พ.ศ. 2550 พิมผ่านการคัดเลือกเป็นศิลปินในสังกัดค่ายกามิกาเซ่ในเครืออาร์เอส มีผลงานเพลงในนามวง "ชิลลี่ไวท์ช็อค" ซึ่งเป็นหนึ่งในศิลปินของ Lipz Project ก่อนที่ 2 สมาชิกของวง อิงค์และเบสท์จะขอถอนตัวออกจากวงเพื่อทุ่มเทเวลาให้กับการเรียน ทำให้ชิลลี่ไวท์ช็อคจำเป็นต้องยุติวงไป
แต่ใน พ.ศ. 2552 กามิกาเซ่ก็มีโปรเจกต์พิเศษอีกครั้ง นั่นคือ "เซเวนเดส์" ซึ่งเป็นการรวมตัวของนักร้องสาว 7 คน และพิมก็เป็นหนึ่งในสมาชิกของโปรเจกต์นี้ โดยเป็นตัวแทนของสาววันอังคาร
เซเวนเดส์ นับเป็นโปรเจกต์ที่ประสบความสำเร็จมากโปรเจกต์หนึ่งของกามิกาเซ่ มีเพลงที่เป็นที่รู้จักอย่าง "ภาวะโลก Luv" และพิมก็ได้ขับร้องเพลงเดี่ยวในโปรเจกต์ที่มีชื่อว่า "ยิ่งใกล้กันยิ่งกลั้นใจ" อีกด้วย
ใน พ.ศ. 2553 กามิกาเซ่ก็ได้ทำการเปิดตัวเกิร์ลกรุ๊ปวงใหม่ที่มีชื่อว่า "สวีต ดี" เป็นการรวมตัวของสมาชิก 3 คนจาก Lipz Project และเซเวนเดส์ นั่นคือ พิม มิน และจินนี่ มีผลงานเพลงที่เป็นที่รู้จัก เช่น ห้าม (Stop It), ฉากเรียกน้ำตา (Sad Scene) เป็นต้น จากนั้นใน พ.ศ. 2554 พิมได้ถอนตัวออกจากค่ายกามิกาเซ่ เพื่อทุ่มเทเวลาให้กับการเรียน
และใน พ.ศ. 2556 พิมได้กลับเข้าสู่วงการบันเทิงอีกครั้งกับการแสดงละครเรื่อง วิมานมะพร้าว รับบทเป็น "น้ำหวาน" เลขานุการสาวผู้เรียบร้อยแต่ปากร้าย แสดงคู่กับตะวัน จารุจินดา
หลังจากนั้นในปี พ.ศ. 2558 พิมได้รับบทบาทนางเอกละครครั้งแรกในละครเรื่อง บุษบาท่าเรือ กับบทบาทแม่ค้าขายปลาสู้ชีวิตนามว่า "ฉายชบา" แสดงคู่กับรพีภัทร เอกพันธ์กุล และได้รับบทบาทพิสูจน์ฝีมืออีกครั้งกับการร้องเพลงลูกทุ่งในเรื่อง มนต์รักเพลงผีบอก ในบท "ช่อแก้ว" คู่กับวีรคณิศร์ กานต์วัฒนกุล ต่อจากนั้นก็มาเป็นนางเอกร่วมในละครวัยรุ่นเรื่อง คู่ปรับฉบับหัวใจ กับบทบาทลูกสาวนักธุรกิจผู้อยากมีชีวิตธรรมดาอย่าง "นารา บุญนเรศ" แสดงคู่กับจุติ จำเริญเกตุประทีป รวมทั้งยังได้ร่วมแสดงในละคร บ้านทรายทอง โดยรับบท "ท่านหญิงอ้อม" หรือ "หม่อมเจ้าหญิงวิมลสุดา" แสดงคู่กับเขตต์ ฐานทัพ
ในปีพ.ศ. 2559 พิมได้รับบทนางเอกในละครหลังข่าวครั้งแรก ในละครเรื่อง กาลครั้งหนึ่งในหัวใจ โดยรับบทเป็น "ฟ้าใส" และ "โบตั๋น" หญิงสาวที่หน้าตาคล้ายกันและเป็นที่รักของหัวหน้าแกงค์มาเฟีย แสดงคู่กับมิกค์ ทองระย้า นับเป็นละครที่ประสบความสำเร็จโดยได้รับความนิยมทั้งในประเทศไทยรวมไปถึงประเทศจีนอีกด้วย
พ.ศ. 2560 พิมได้รับโอกาสในการแสดงละครเวทีเป็นครั้งแรก โดยรับบทบาทนางเอกละครเวทีสุนทราภรณ์ เดอะ มิวสิคัล ตอน ขอพบในฝัน แสดงคู่กับณัฏฐ์ ทิวไผ่งาม นอกจากนั้นยังได้เป็นผู้เข้าแข่งขันในรายการเปลี่ยนหน้าท้าโชว์ Sing Your Face Off (season 3) ซึ่งพิมได้แสดงศักยภาพทั้งการร้อง การเต้น รวมถึงการแสดงที่หลากหลายมากขึ้นอีกด้วย
ในปัจจุบันพิมเป็นนักแสดงอิสระ
ผลงานเพลง > ผลงานเพลงในฐานะศิลปินในสังกัดกามิกาเซ่ > อัลบั้มรวมศิลปิน

| รายละเอียดอัลบั้ม | รายชื่อเพลง |
| --- | --- |
Kamikaze ปี: พ.ศ. 2550  สังกัด : กามิกาเซ่ (ค่ายเพลง):  ขัดใจ
Forward To U ปี: พ.ศ. 2551  สังกัด : กามิกาเซ่ (ค่ายเพลง):  Forward  รักฉันเรียกว่าเธอ
Friendship Never Ends ปี: พ.ศ. 2552  สังกัด : กามิกาเซ่ (ค่ายเพลง):  เพลงรัก  เพื่อนกันฉันรักเธอ
KamiKaze Wave ปี: พ.ศ. 2553  สังกัด : กามิกาเซ่ (ค่ายเพลง):  Kamikaze Wave
ผลงานเพลง > ผลงานเพลงในฐานะศิลปินในสังกัดกามิกาเซ่ > Lipz Project (2550)

Lipz Project เป็นการรวมตัวของ 7 สาวจากค่าย กามิกาเซ่ ที่ประกอบไปด้วย หวาย ซิสก้า และ ชิลลี่ไวท์ช็อค ที่แบ่งบุคลิกตามเฉดสีของลิปสติก ประกอบด้วย
Red Berry (ชิลลี่ไวท์ช็อค) แนว Pop
Blink Orange (หวาย) แนว Hip Hop
Cherry Pink (ซิสก้า) แนว POPPY LOVE
| รายละเอียดอัลบั้ม | รายชื่อเพลง |
| --- | --- |
 ชื่ออัลบั้ม : Lipz Project  พ.ศ. : 2550  สังกัด : กามิกาเซ่ (ค่ายเพลง):  My Space (หวาย, ชิลลี่ไวท์ช็อค และ ซิสก้า)  Chatsanova (ชิลลี่ไวท์ช็อค)  Special Friend (ชิลลี่ไวท์ช็อค)  เปลี่ยนเป็นพี่ชาย (ชิลลี่ไวท์ช็อค)  ตกหลุมรัก (หวาย feat.พิม,อิงค์ ชิลลี่ไวท์ช็อค)
ผลงานเพลง > ผลงานเพลงในฐานะศิลปินในสังกัดกามิกาเซ่ > Seven Days (2552)

อัลบั้มนี้เป็นโปรเจกต์พิเศษของค่ายกามิกาเซ่ ประกอบด้วยนักร้องหญิงจากในค่ายทั้งหมด 7 คน โดยแต่ละคนจะเป็นตัวแทนของแต่ละวัน (สามารถดูรายละเอียดเพิ่มเติมได้ใน เซเวนเดส์)
พิมเป็นตัวแทนของวันอังคาร (สีชมพู) เพลงที่ร้องได้แก่
| รายละเอียดอัลบั้ม | รายชื่อเพลง |
| --- | --- |
 ชื่ออัลบั้ม : Seven Days  พ.ศ. : 2552  สังกัด : กามิกาเซ่ (ค่ายเพลง):  ภาวะโลก Luv  จะมีสักวันที่เป็นของฉันมั๊ย  ยิ่งใกล้กันยิ่งกลั้นใจ (พิม feat.จินนี่,แจม)  หยุดฉันที (แจม feat.พิม)  อย่าเผลอนะ (หวาย feat.Seven Days)  ไม่มีวันไหนไม่ใช่ของเธอ
ผลงานเพลง > ผลงานเพลงในฐานะศิลปินในสังกัดกามิกาเซ่ > SWEE:D (2553)

สิ่งที่เหมือนกันของความเป็นผู้หญิงก็คือความหวาน แต่ว่าแต่ละคนก็จะหวานไม่เหมือนกัน ซึ่ง สวีต ดี แสดงถึงความหวาน 3 รูปแบบ ที่แตกต่างกัน (สามารถดูรายละเอียดเพิ่มเติมได้ใน สวีต ดี)
พิม แทน ความหวานอมเปรี้ยว แทนด้วยสีโอลด์โรส (Sour SWEET)
| รายละเอียดอัลบั้ม | รายชื่อเพลง |
| --- | --- |
 ชื่ออัลบั้ม : Swee:D  พ.ศ. : 2553  สังกัด : กามิกาเซ่ (ค่ายเพลง):  ห้าม (Stop It)  ฉากเรียกน้ำตา (Sad Scene)  พลิกล๊อกที่หัวใจ (Unexpected)
ผลงานเพลง > ผลงานเพลงในฐานะนักแสดงสังกัดช่อง 7 เอชดี > เพลงประกอบละคร

| ละคร | ชื่อเพลง |
| --- | --- |
 รักล้นดอย  พ.ศ. : 2558:  ฮักกันขนาด
 มนต์รักเพลงผีบอก  พ.ศ. : 2558:  ยังคอยช่อแก้ว (ร้องกับ วีรคณิศร์ กานต์วัฒนกุล)  รีบมารายงานตัว (ร้องกับ ไชยา มิตรชัย)  อัมพาตหัวใจ

 ลูกไม้ลายสนธยา  พ.ศ. : 2561:  งานเต้นรำในคืนพระจันทร์เต็มดวง  เวลาที่เหลือ

 พ่อมดเจ้าเสน่ห์  พ.ศ. : 2561:  โอเลโอเลโอ (ร้องกับ ภัทรพลฒ์ เดชพงษ์วรานนท์)  เวทมนตร์แห่งรัก (ร้องร่วมกับนักแสดงนำละคร)
 พรหมพิศวาส  พ.ศ. : 2563:  MUSIC LOVER  รางวัลจากฟ้า  คนที่ถูกรัก  เจ้าหญิงในนิยาย  สิ่งของ  เลือกได้ไหม  เสียงของหัวใจ (ร้องกับ กิตตน์ก้อง ขำกฤษ)
 เงาบุญ  พ.ศ. : 2563:  ไม่เคย
ผลงานเพลง > ผลงานเพลงในฐานะนักแสดงสังกัดช่อง 7 เอชดี > เพลงพิเศษ

| รายละเอียดเพลง | ชื่อเพลง |
| --- | --- |
 เพลงประกอบละครพิเศษวันพ่อแห่งชาติ  พ.ศ. : 2558:  สองมือ...พ่อ
 เพลงพิเศษวันแม่แห่งชาติ  พ.ศ. : 2559:  อุ่นไออาทร
 เพลงถวายความอาลัยแด่พระบาทสมเด็จพระปรมินทรมหาภูมิพลอดุลยเดช(รัชกาลที่ 9)  พ.ศ. : 2559:  แก้วตาในดวงใจ
 เพลงพิเศษวันปีใหม่  พ.ศ. : 2560:  เวลาที่สำคัญ
 เพลงประจำโครงการ 7สี ปันรักให้โลก (ครบรอบ10ปี)  พ.ศ. : 2561:  ปันรัก “ด้วยสองมือเรา”